**KURORTO GATVĖS (RUOŽO NUO KURORTO G. 120 IKI KURORTO G. IŠVAŽIAVIMO Į APLINKKELĮ), PALANGOJE, REKONSTRAVIMO, RANGOS DARBŲ PIRKIMO techninė specifikacija**

1. Pirkimo pavadinimas – Kurorto gatvės (ruožo nuo Kurorto g. 120 iki Kurorto g. išvažiavimo į aplinkkelį), Palangoje, rekonstravimo, rangosdarbų pirkimas.

2. Darbų atlikimo, prekių pristatymo ar paslaugų teikimo vieta – Kurorto gatvės ruožas nuo Kurorto g. 120 iki Kurorto g. išvažiavimo į aplinkkelį, Palangoje, rekonstravimo, Palanga.

3. Darbų sudėtis ir apimtys:

3.1. Kurorto gatvės (ruožo nuo Kurorto g. 120 iki Kurorto g. išvažiavimo į aplinkkelį), Palangoje, rekonstravimodarbai:

3.1.1. statybos rūšis – rekonstravimas (gatvė);

3.1.2. statinių rūšis pagal naudojimo paskirtį – susisiekimo komunikacijos (gatvės);

3.1.3. statinio kategorija – neypatingas statinys;

3.1.4. pirkimas į dalis neskaidomas;

3.1.5. 10 programa, 33212 priemonė;

3.1.6. pirmus 6 (šešis) mėnesius po sutarties įsigaliojimo sutarties kaina neperskaičiuojama. Praėjus 6 (šešiems) mėnesiams po sutarties įsigaliojimo, sekančio kalendorinio mėnesio pirmąją dieną likusių darbų kaina gali būti perskaičiuojama taikant Valstybės duomenų agentūros prie Lietuvos Respublikos Vyriausybės biuletenyje „Vartotojų ir gamintojų kainų indeksai“ pagal statinių tipus paskelbtus statybos sąnaudų kainų indeksus, jeigu per praėjusius 6 (šešis) mėnesius statybos sąnaudų kainų pokytis yra didesnis kaip 10 (dešimt) procentų. Likusieji darbai suprantami kaip faktiškai likę neatlikti darbai. Rangovas praranda teisę reikalauti perskaičiuoti tų darbų kainą, kuriuos jis dėl savo kaltės vėlavo atlikti sutartyje numatytais terminais. Kaina perskaičiuojama pagal tai, kiek bus pakitęs paskutinis paskelbtas einamųjų metų statybos sąnaudų kainos indeksas lyginant su prieš tai buvusių metų atitinkamo mėnesio kainų indeksu. Kainų pakeitimas įforminamas protokolu, kurį pasirašo abi šalys;

3.2. darbai atliekami vadovaujantis „Kurorto gatvės (ruožo nuo Kurorto g. 120 iki Kurorto g. išvažiavimo į aplinkkelį), Palangoje, rekonstravimo techninio darbo projektu Nr. S-02, parengtu UAB „Patvanka“ projekto vadovo Kęstučio Amolevičiaus, atestato Nr. 1594. Rekonstruojamo ruožo ilgis – 0,774 km, plotis – 2,5-3,0 m. Teikiant pasiūlymą vadovautis pridedamo techninio darbo projekto techninėmis specifikacijomis (CD) ir pridedamais žiniaraščiais (exel. byla);

3.3. teikdamas pasiūlymą rangovas privalo įsivertinti:

3.3.1. statybos užbaigimo procedūrų organizavimą (tarp jų apmokėjimą už prašymo pateikimą IS „Infostatyba“, kadastrinių bylų būtinų statinio įregistravimui VĮ Registrų centras parengimą, statinių VĮ Registrų centras įregistravimą, ekspertizės rangovo paslaugų apmokėjimą). Užsakovas pateiks visus būtinus įgaliojimus reikalingus statybos darbų užbaigimo ir įregistravimo procedūroms;

3.3.2. tinklų valdytojų atstovų (AB „Energijos skirstymo operatorius“ (ESO), Telia Lietuva, AB, ir kt.) iškvietimą;

3.3.3. perteklinio iškasto grunto ir statybinių atliekų transportavimą ir pridavimą į atliekas tvarkančios įmonės teritoriją, į rangovo pasirinktą vietą;

3.3.4. ESO tinklų iškėlimo/apsaugojimo projekto atnaujinimą/korektūrą;

3.3.5. Valstybinės teritorijų planavimo ir statybos inspekcijos prie Aplinkos ministerijos (VTPSI) pranešimą apie statybos darbų pradžią IS „Infostatyba“ priemonėmis (su užsakovo įgaliojimu);

3.3.6. žemės kasimo leidimas bus išduodamas nemokamai;

3.3.7. demontuojamų apšvietimo atramų ir šviestuvų, asfaltbetonio išfrezų, šaligatvio plytelių (kaip grįžtamųjų medžiagų) pristatymą į UAB „Palangos komunalinis ūkis“ teritoriją;

3.3.8. papildomi darbai apmokami jei į sutartį neįtraukti darbai ir (ar) sutartyje nurodytų darbų apimtys viršys 5 procentus pradinės sutarties vertės. Rangovas privalo įsivertinti, kad papildomi darbai (5 procentų pradinės sutarties vertės) nebus apmokami;

3.4. pirkimas vykdomas bendra tvarka, kadangi centrinė perkančioji organizacija Viešoji įstaiga CPO LT tokių paslaugų neteikia;

3.5. Maksimali pasiūlymo kaina – 147 107,44 Eur be PVM; 178 000,00 Eur su PVM.

**4. Sutarties trukmė:**

4.1.sutarties tipas – fiksuoto įkainio sutartis, vadovaujantis viešojo pirkimo konkurso metu pateiktais įkainiais darbų kiekių žiniaraščiuose. Atsiskaitoma pagal faktiškai atliktų darbų kiekius;

4.2. sutarties pradžia: sutartis įsigalioja, kai jas pasirašo visos sutarčių šalys ir rangovas pateikia užsakovui: sutarties įvykdymo užtikrinimą, su užsakovu suderintą kalendorinį darbų atlikimo grafiką. Sutarties įvykdymo užtikrinimas ir su užsakovu suderintas kalendorinis darbų atlikimo grafikas turi būti pateiktas ne vėliau nei per 7 darbo dienas nuo sutarties pasirašymo dienos;

4.3. sutarties trukmė: 8 mėnesiai nuo sutarties pasirašymo;

4.4. darbus atlikti rangovas privalo per 7 mėnesius nuo sutarties įsigaliojimo dienos;

4.5. ESO projekto dalių korektūrą rangovas privalo atlikti per 2 mėnesius nuo sutarties su Palangos miesto savivaldybės administracija įsigaliojimo dienos;

4.6. darbų pabaiga bus laikomas momentas, kai bus atlikti sutartyje numatyti statybos darbai, ištaisyti defektai, parengtos statinių geodezinės išpildomosios nuotraukos, požeminių tinklų išpildomosios geodezinės nuotraukos, žemės sklypų kadastrinių matavimų bylos, suderintos su valstybinę žemę valdančia institucija, statinių kadastrinių matavimų bylos suderintos su VĮ Registrų centru, atliktos statybos užbaigimo bei įregistravimo nekilnojamojo turto registre procedūros ir užsakovui perduoti visi STR 1.05.01:2017 „[Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas](http://www.vtpsi.lt/node/3175)“ V skyriuje nurodyti ir su tuo susiję dokumentai bei pasirašomas rangovo užbaigtų statybos darbų perdavimo statytojui aktas;

4.7. atsiradus nenumatytoms aplinkybėms, nepriklausančioms nuo rangovo, sutarties ir darbų atlikimo terminai gali būti pratęsti ne daugiau kaip 6 mėnesius.

**5. Informacija, kaip turi būti apskaičiuota ir pateikta pasiūlymuose nurodoma pirkimo kaina.**

Rangovas privalo pateikti tinkamai užpildytus pridedamus darbų kiekių žiniaraščius. Rangovo siūlomos kainos, užpildyti darbų kiekių žiniaraščių darbų kiekiai, pavadinimai, mato vienetai ir eiliškumas privalo atitikti perkančiosios organizacijos pateiktus darbų kiekių žiniaraščius. Bet koks neatitikimas nurodytiems reikalavimams teikiamuose žiniaraščiuose su kainomis bus laikomas ir vertinamas kaip konkurso sąlygų neatitikimas, ir pasiūlymas bus atmetamas kaip nustatytų konkurso sąlygų neatitikimas.

**6. Sutarties sąlygos.**

Rangovas turi apdrausti statybos laikotarpiui visus pagrindinėje sutartyje numatytus statybos ir montavimo darbus pilna atstatomąja verte nuo visų galimų rizikų užsakovo naudai ir įteikti draudimo liudijimą užsakovui per 5 (penkias) darbo dienas po sutarties įsigaliojimo.

**7. Finansavimo šaltiniai ir atsiskaitymo tvarka:**

7.1. už gatvės statybos atliktas paslaugas ir darbus užsakovas apmoka iš AB „Via Lietuva“ bei Palangos miesto savivaldybės biudžeto lėšų dalimis pagal iki einamojo mėnesio 21 dienos gautus atsiskaitymo dokumentus (atliktų darbų ar paslaugų aktus, atliktų darbų ir išlaidų apmokėjimo pažymas, PVM sąskaitas faktūras);

7.2. už gatvės statybos darbus ir paslaugas, tinkamus finansuoti AB „Via Lietuva“ lėšomis, atsiskaitoma per 5 darbo dienas po lėšų gavimo iš AB „Via Lietuva“, bet ne vėliau kaip per 30 kalendorinių dienų;

7.3. už gatvės statybos darbus ir paslaugas, kurie netinkami finansuoti AB „Via Lietuva“ lėšomis, bus apmokama Palangos miesto savivaldybės administracijos biudžeto lėšomis per 30 kalendorinių dienų;

7.4. galutinis rangovo faktiškai atliktų statybos darbų įvertinimas ir atsiskaitymas atliekamas remiantis kontrolinių bandymų rezultatais ir geodezinėmis išpildomosiomis nuotraukomis.

8. **Specialiosios sutarčių sąlygos:**

8.1.pirkimo sutartis jos galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsnyje nustatytais atvejais;

8.2. bet kuriuo sutarties vykdymo metu užsakovas dėl nuo jo nepriklausančių aplinkybių, raštu nurodydamas priežastis (finansavimo sustabdymas, aplinkybės, trukdančios vykdyti darbus, atsiradus projektinių sprendinių neatitikimams, dėl kurių būtina koreguoti projektą, būtina atlikti papildomus pirkimus, atsiradus nenumatytiems darbams, dėl žemės sklypo ar statinių kadastrinių matavimų tikslinimo procedūrų), turi teisę stabdyti sutarties ir darbų vykdymo terminus bei nurodyti rangovui sustabdyti visų darbų vykdymą. Toks darbų vykdymo sustabdymas negali trukti ilgiau nei 6 (šešis) mėnesius. Išnykus darbų sustabdymo aplinkybėms, darbų vykdymo sustabdymo terminas pratęsiamas laikotarpiui, kuris buvo likęs iki darbų vykdymo termino pabaigos prieš sustabdymą. Išnykus darbų sustabdymo aplinkybėms, užsakovas raštu informuoja rangovą apie darbų vykdymo sustabdymo pabaigą. Pasibaigus darbų sustabdymui tikslinamas kalendorinis darbų atlikimo grafikas;

8.3. darbų sustabdymo metu šalims netaikomos sankcijos. Sustabdymo metu visus atliktus darbus rangovas privalo prižiūrėti, saugoti nuo sugadinimo, praradimo ar kitokios žalos.

\_\_\_\_\_\_\_\_\_\_\_\_\_\_\_\_\_\_\_\_\_